Pirkimo specialiųjų sąlygų
2 priedas

MINIMALŪS PASLAUGŲ TEIKĖJŲ KVALIFIKACIJOS REIKALAVIMAI

	Paslaugų teikėjas, dalyvaujantis pirkime, turi atitikti šiuos minimaliuosius kvalifikacijos reikalavimus:
	Eil. Nr.
	Reikalavimai
	Atitiktį reikalavimams patvirtinantys dokumentai

	1.1.
	Paslaugų teikėjas per paskutinius 3 metus iki pasiūlymų pateikimo termino pabaigos arba per laiką nuo Paslaugų teikėjo įregistravimo dienos (jei paslaugų teikėjas veiklą vykdė mažiau nei 3 metus) turi būti tinkamai įvykdęs ne mažiau kaip 5 personalo atrankos sutartis (turi būti atrinkti ir paskirti ne mažiau kaip 5 aukščiausio lygio vadovai (valdybos nariai, įmonių generaliniai, vykdantieji direktoriai, tarnybų direktoriai) ir pagal vieną ar daugiau sutarčių yra laiku ir tinkamai suteikęs panašių paslaugų už ne mažesnę kaip 42 000,00 EUR be PVM (keturiasdešimt du tūkstančius eurų) sumą.
	Pateikiamas per paskutinius 3 metus (jei Paslaugų teikėjas veikia trumpiau nei 3 metus, tai nuo jo įregistravimo dienos) įvykdytų arba vykdomų sutarčių sąrašas, nurodant sutarties pavadinimą, sutarties objektą, vertę, užsakovą.

Perkančioji organizacija, norėdama įsitikinti arba siekdama pasitikslinti pateiktą informaciją apie įvykdytą ar vykdomą sutartį, pasilieka teisę be išankstinio įspėjimo susisiekti su Paslaugų teikėjo nurodytu užsakovo atstovu, prašyti pateikti įvykdytų arba vykdomų sutarčių kopijas arba išrašus iš sutarčių bei sutarties objektą apibūdinančius dokumentus. 

	1.2.
	Paslaugų teikėjas turi turėti atstovybę (būstinę) ne Lietuvos Respublikos teritorijoje ar pats atstovauti tarptautinei atrankos paslaugas teikiančiai organizacijai, ar turėti bendradarbiavimo sutartį su tarptautine atrankos paslaugas teikiančia organizacija, ar turi turėti galimybę naudotis tarptautinėmis kandidatų duomenų bazėmis arba partnerių tinklu užsienio valstybėje (Ekonominio bendradarbiavimo ir plėtros organizacijos narėse (OECD), Europos Sąjungoje (ES) ar Europos ekonominėje erdvėje (EEE)), kad esant poreikiui būtų galima tiesiogiai naudotis kitos šalies, ne Lietuvos, kandidatų duomenų bazėmis, patalpomis ir atrankos specialistų patirtimi arba operatyviai gauti kitą su kandidatų patirtimi ir kvalifikaciją susijusią informaciją.
	Pateikiami dokumentai,  įrodantys prieigą prie tarptautinių kandidatų duomenų bazių arba bendradarbiavimą su užsienio valstybių  partneriais (Ekonominio bendradarbiavimo ir plėtros organizacijos narių (OECD), Europos Sąjungos (ES) ar Europos ekonominės erdvės (EEE), bendradarbiavimo ar narystės įrodymą (sutartis, pažyma, narystės dokumentas, prieigos  sutartis ar kitus pagrindžiančius dokumentus).


	1.3.
	Paslaugų teikėjas turi turėti patirties vykdant kandidatų paiešką užsienio valstybėje (Ekonominio bendradarbiavimo ir plėtros organizacijos narėse (OECD), Europos Sąjungoje (ES) ar Europos ekonominėje erdvėje (EEE) ir įrodyti, kad bent vienas jo atrinktas užsienio pilietis buvo faktiškai paskirtas į įmonės valdybą ar kitą analogišką valdymo organą.
	Pateikiama pažyma, kuri patvirtina, kad Paslaugų teikėjo atrinktas užsienio pilietis buvo paskirtas į įmonės valdybą ar kitą analogišką valdymo organą.

Perkančioji organizacija, norėdama įsitikinti arba siekdama pasitikslinti pateiktą informaciją apie paskirtą užsienio pilietį, pasilieka teisę be išankstinio įspėjimo susisiekti su Paslaugų teikėjo nurodytu užsakovo atstovu, prašyti pateikti informaciją apie Paslaugų teikėjo atrinktą užsienio pilietį.


	1.4.

	Paslaugų teikėjas turi pasiūlyti 2 (du) specialistus, kurie galėtų užtikrinti atrankos skaidrumą ir tęstinumą, ir turi turėti būtinas žinias, patirtį.
Specialistas Nr. 1 turi:
a) būti sertifikuotas ir turėti teisę atlikti tarptautiniu mastu naudojama metodika paremtą kandidatų profesinių ir universaliųjų kompetencijų vertinimą;
b) gebėti gerai rašyti, kalbėti ir suprasti anglų kalbą (jei anglų kalba nėra gimtoji, ne žemesnis kaip C1 lygis pagal Europass kalbų pasą);
c) turėti ne trumpesnę kaip 5 (penkerių) metų darbo patirtį konsultuojant bendroves personalo paieškos ir atrankos srityje;
d) būti atrinkęs ne mažiau kaip 5 (penkis) aukščiausio lygmens vadovus, kurie buvo faktiškai paskirti į aukščiausio lygmens vadovų pareigas (valdybos narius, įmonių generalinius direktorius).
Specialistas Nr. 2 turi:
a) gebėti gerai rašyti, kalbėti ir suprasti anglų kalbą (jei anglų kalba nėra gimtoji, ne žemesnis kaip B2 lygis pagal Europass kalbų pasą);
b) turėti ne trumpesnę kaip 5 (penkerių) metų darbo patirtį konsultuojant bendroves personalo paieškos ir atrankos srityje;
c) būti atrinkęs ne mažiau kaip 4 (keturis) aukščiausio lygmens vadovus, kurie buvo faktiškai paskirti į aukščiausio lygmens vadovų pareigas (valdybos narius, įmonių generalinius direktorius). 
	Pateikiama:
1. Paslaugas teikiančių specialistų sąrašas, kuriame turi būti nurodyti siūlomų specialistų vardai, pavardės, teisiniai santykiai su Paslaugos teikėju.
2. Kiekvieno sąraše nurodyto specialisto darbo patirties aprašymas, kuriame nurodyta išsami specialisto darbo patirtis, sutarčių, kurias jis vykdė, pavadinimai, laikotarpiai ir apimtis, darbo pobūdis vykdant nurodytas sutartis.
3. Specialisto Nr. 1 sertifikatas, kuris suteikia teisę atlikti tarptautiniu mastu naudojama metodika paremtą kandidatų profesinių ir universaliųjų kompetencijų vertinimą, kopija.
4. Anglų kalbos lygį pagrindžiantys dokumentai (tarptautiniai kalbos testų sertifikatai, pažymos iš akredituotos kalbų mokyklos ar kiti dokumentai). 
5. Jei Paslaugų teikėjas remsis subtiekėjo pajėgumais, jis turi pateikti siūlomo subtiekėjo specialisto pasirašytą sutikimą viešojo pirkimo laimėjimo atveju teikti paslaugas ir, jei tai juridinis asmuo, sutikimas turi būti patvirtintas subtiekėjo vadovo parašu.

Pateikiamos skaitmeninės dokumentų kopijos.



		
